FÆLLES BETINGELSER

FOR

BYGGE- OG ANLÆGSARBEJDER
(2004)
Entrepriser udbydes på grundlag af nedenfor nævnte betingelser, der omfatter følgende hovedafsnit:



1. 
AB 92 med tillæg og fravigelser



2. 
Pris og tid



3. 
Sikkerheds- og sundhedsforanstaltninger



4. 
Kvalitetssikring



5. 
Byggepladsforhold m.m.

1. 
ALMINDELIGE BETINGELSER

FOR

ARBEJDER OG LEVERANCER 

I 

BYGGE- OG ANLÆGSVIRKSOMHED

- i det følgende kaldet AB - er med nedenstående tillæg og fravigelser gældende for det samlede arbejde, herunder de eventuelle under leverancen aftalte ekstraarbejder.

Afsnittene er bygget op på den måde, at venstre spalte på siderne indeholder den komplette tekst i AB 92, mens der i højre spalte er anført de tillæg og fravigelser, der hører til de enkelte punkter.
Nedenstående tillæg/fravigelser går forud for AB 92.
___________________________________________________________________________

	AB 92
	Tillæg / fravigelser

	
	

	A. Aftalegrundlaget
	

	
	

	Almindelige bestemmelser
	

	
	

	§ 1. Almindelige betingelser finder anvendelse på aftaler om arbejder og leverancer i bygge- og anlægsvirksomhed.
	

	
	

	Stk. 2. Ved leverancer skal "bygherren" forstås som køberen og "entreprenøren" som sælgeren. Ved underentrepriseforhold skal "bygherren" forstås som hovedentreprenøren og "entreprenøren" som underentreprenøren.
	

	
	

	Stk. 3. Fravigelse af betingelserne gælder kun, når det tydeligt og udtrykkeligt angives, på hvilke punkter fravigelse skal ske.
	

	
	

	Stk. 4. Medmindre andet er angivet, indbefatter beløbsangivelser ikke merværdiafgift (moms).
	

	
	

	Stk. 5. Hvis ikke andet er bestemt, forstås ved arbejdsdage alle mandage til og med fredage, der ikke er helligdage.
	

	
	

	Stk. 6. Alle dokumenter affattes på dansk, og alle betegnelser med hensyn til mønt, mål og vægt er danske. Forhandlinger, herunder på byggemøder, skal foregå på dansk. Hvis der tillige udfærdiges dokumenter på et andet sprog, og der er uoverensstemmelse i forhold til den danske tekst, gælder den danske tekst.
	

	
	

	Stk. 7. Retsforholdet skal i det hele behandles efter dansk rets regler.
	

	
	

	
	

	Bygherrens udbud
	

	
	

	§ 2. Ved udbud forstås bygherrens opford-

ring til at fremkomme med tilbud.
	Ad. § 2, stk. 1

Udbudsmaterialet er bygherrens ejendom og må alene benyttes til udregning af tilbud.

	
	

	Stk. 2. Der bydes på grundlag af de oplysninger, som indeholdes i udbudsmaterialet. Dette materiale skal være entydigt og således udformet, at der er klarhed over ydelsernes omfang og indhold.
	Ad. § 2, stk. 2

Tegninger og beskrivelser supplerer hinanden, og enhver ydelse skal medregnes i tilbudet, uanset om den kun er angivet et af stederne. 

Såfremt oplysningerne i udbudsmaterialet efter de bydendes opfattelse er uklare, opfordres de bydende til senest 14 dage før licitation eller - hvis bygherren har taget initiativ til afholdelse af spørgemøde da senest i forbindelse med dette - at anmode om supplerende oplysning herom. 

Modtager bygherren forespørgsler som beskrevet, vil bygherren enten gennemføre spørgemøde eller tilstille eventuelle spørgsmål og svar herpå til samtlige bydende i anonym form.

	
	Tilbud skal afleveres på de udleverede tilbudslister.

Alternative tilbud modtages, når der samtidig afgives tilbud på det til bygherrens udbud hørende udbudsgrundlag. Alternative tilbud skal angive, hvori alternativet består og hvori alternativet adskiller sig fra det i udbudsmaterialet foreskrevne. Nødvendig dokumentation skal medleveres.



	Stk. 3. Udbudsmaterialet skal indeholde en tidsplan.
	Ad. § 2, stk. 3

Vedr. detailtidsplan henvises til § 9 med fravigelse.

	
	

	Stk. 4. Udbudsmaterialet skal indeholde oplysning om eventuelle fortidsminder på ejendommen, jf. § 16.
	

	
	

	Stk. 5. Det skal i forbindelse med udbudet oplyses, hvorvidt der ønskes sikkerhedsstillelse for tilbagelevering af udbudsmaterialet. Ved tilbagelevering af udbudsmaterialet i hel og ubeskadiget stand inden udløbet af en rimelig 
frist skal sikkerhedsstillelsen straks frigives, uanset om den pågældende har afgivet tilbud.
	Ad. § 2, stk. 5

Sikkerhedsstillelse for tilbagelevering af udbudsmaterialet udgør det beløb, der fremgår af annonce eller udbudsmaterialet. Udbudsmaterialet skal returneres senest to uger efter afholdelse af licitation.

	
	

	Stk. 6. Bygherren kan med henblik på en vurdering af de indkomne tilbud i udbudsmaterialet stille krav om tilbudets form og kan herunder forlange, at tilbud udfærdiges med rimelig specifikation af tilbudssummen på dertil leverede tilbudslister.
	

	
	

	Stk. 7. Skal tilbudet eller dele heraf afgives som enhedspriser, skal bygherren angive, hvilken vægt der med vurderingen af tilbudets samlede størrelse vil blive tillagt de enkelte enhedspriser.
	

	
	

	
	

	Entreprenørens tilbud
	

	
	

	§ 3. Når flere i forening giver tilbud, er 

dette bindende én for alle og alle for én.
	Ad. § 3, stk. 1

Byder flere i forening, skal det fremgå af tilbudet, hvem der er bemyndiget til af føre forhandling og modtage betaling.

	
	

	Stk. 2. Hvis et arbejde er udbudt således, at der foruden en pris på arbejdet som helhed skal angives priser på dele af arbejdet, kan priserne på de enkelte dele kun betragtes som selvstændigt tilbud, hvis dette udtrykkeligt er foreskrevet i udbudsmaterialet eller tilkendegivet ved tilbudet.
	

	
	

	Stk. 3. Hvis tilbud foruden en samlet sum skal indeholde enhedspriser, er begge dele bindende for tilbudsgiveren. Enhedspriser kommer til anvendelse ved betalingsregulering på grund af større eller mindre ydelser, end bygherren har angivet i udbudsmaterialet. Ved bedømmelsen af tilbuds indbyrdes rækkefølge gælder alene det samlede tilbud.
	

	
	

	Stk. 4. Tilbudet omfatter kun ydelser, der er angivet som hørende til entreprisen på tegninger, der er udleveret entreprenøren som grundlag for tilbudsafgivelsen, eller som er nævnt i de afsnit af arbejdsbeskrivelsen, der gælder for den pågældende entreprise.
	

	
	

	Stk. 5. Vedståelsesfristen for licitationstilbud er 20 arbejdsdage fra licitationsdagen. Vedståelsesfristen for andre skriftlige tilbud er 
20 arbejdsdage fra tilbudets datering.
	Ad. § 3, stk. 5

Vedståelsesfristen er 60 arbejdsdage regnet fra licitationsdagen.

	
	

	Stk. 6. Den, hvis tilbud ikke antages, kan forlange sit tilbud samt sine tegninger, beregninger og beskrivelser tilbageleveret.
	

	
	

	Stk. 7. Bygherren skal snarest muligt underrette tilbudsgiveren, hvis tilbud ikke antages.
	

	
	

	
	

	Entrepriseaftalen
	

	
	

	§ 4. Aftale om udførelse af entreprise eller om en leverance træffes ved skriftlig accept af det afgivne tilbud eller ved et særligt dokument. Der skal henvises til de dokumenter, som har dannet grundlag for aftalen.
	

	
	

	
	

	Stk. 2. Eventuel stempelpligt påhviler bygherren.
	

	
	

	
	

	Overdragelse af rettigheder og forpligtelser m.v.
	

	
	

	§ 5. Parterne kan overdrage deres rettigheder i henhold til aftalen.
	Ad. § 5, stk. 1

Der kan for det kontraherede arbejde kun udstedes 1 transport. Transporten kan omfatte entreprisesummen helt eller delvist, dog angivet en beløbsstørrelse. Udbetaling til transporthaver foretages fra det tidspunkt, transporten er godkendt og registreret af bygherren.

	
	

	Stk. 2. Overdrager entreprenøren uforfaldne krav i henhold til aftalen, går transporter, der står i forbindelse med arbejdets udførelse, forud for andre transporter.
	

	
	

	Stk. 3. Uden den anden parts samtykke kan parterne ikke overføre deres forpligtelser til andre.
	

	
	

	Stk. 4. Entreprenøren kan overlade arbejdets udførelse til andre i det omfang, det er sædvanligt eller naturligt, at arbejdet udføres i underentreprise.
	Ad. § 5, stk. 4

Såfremt entreprenøren lader dele af arbejdet udføre i underentreprise, skal aftale herom indgås på grundlag af AB 92.

I denne aftale kan AB 92 fraviges i samme omfang som nærværende tillæg. Øvrige ændringer kræver bygherrens godkendelse.

Entreprenøren skal på bygherrens anmodning dokumentere, at bestemmelsen er overholdt.

	
	

	Stk. 5. Hvis det må anses for godtgjort, at et krav vedrørende mangler ikke eller kun med stor vanskelighed kan gennemføres mod entreprenøren, er bygherren berettiget til at gøre kravet gældende direkte mod entreprenørens underentreprenører og leverandører, jf. § 10, stk. 4.
	Ad. § 5, stk. 5

Bygherren kan kræve, at entreprenøren skal transportere sine rettigheder overfor underentreprenører og underleverandører til bygherren. 

Transporter skal i så fald være uigenkaldelige og anerkendt af underentreprenører/-leverandører, hvilket kan kræves dokumenteret overfor bygherren.

	
	

	
	

	B. Sikkerhedsstillelse og

     forsikring
	

	
	

	Entreprenørens sikkerhedsstillelse
	

	
	

	§ 6. Medmindre andet fremgår af udbudsmaterialet, skal entreprenøren senest 8 arbejdsdage efter entrepriseaftalens indgåelse stille sikkerhed for opfyldelse af sine forpligtelser over for bygherren. Sikkerheden stilles i form af betryggende bank- eller sparekassegaranti, kautionsforsikring eller på anden, betryggende måde.
	Ad. § 6, stk. 1

Sikkerhedsstillelse kræves, når entreprise- summen ekskl. moms andrager kr. 200.000 eller derover, medmindre andet fremgår af udbudsmaterialet. 

Sikkerhedsstillelse skal ske i form af en anfordringsgaranti fra bank eller sparekasse eller ved kautionsforsikring.

	
	

	Stk. 2. Indtil aflevering har fundet sted, skal den stillede sikkerhed svare til 15 pct. af entreprisesummen. Herefter skal sikkerheden svare til 10 pct. af entreprisesummen.
	Ad. § 6, stk. 2

Sikkerheden nedskrives til 10 pct., når bygherren har godkendt afhjælpning af mangler påvist ved afleveringsforretningen.

Ved ændring i arbejdets omfang, der udgør mere end 15 pct.. forøgelse i forhold til acceptprisen, skal der stilles supplerende garanti. Den supplerende garanti skal stilles på samme vilkår som garantien, jf. § 6, stk. 1 med tilhørende tilføjelser.

	
	

	Stk. 3. For leverancer, som præsteres fuldt færdige i rater, skal sikkerheden svare til 10 pct. af købesummen.
	

	
	

	Stk. 4. Sikkerheden nedskrives, jf. dog § 36, stk. 3, nr. 1, til 2 pct. af entreprisesummen 1 år efter afleveringstidspunktet, medmindre bygherren forinden skriftligt har fremsat krav om afhjælpning af mangler. I så fald nedskrives sikkerheden, når manglerne er afhjulpet.
	Ad. § 6, stk. 4

Såfremt entreprisesummen er på kr. 500.000 ekskl. moms eller derunder, ophører sikkerheden 1 år efter afleveringstidspunktet, med mindre bygherren forinden skriftligt har fremsat krav om afhjælpning af mangler. I så fald ophører sikkerheden først 1 år efter, at manglerne er afhjulpet, med mindre bygherren finder, at manglerne er uvæsentlige. Sikkerheder på under kr. 10.000 ophører dog efter afhjælpning.

	
	

	Stk. 5. Sikkerheden ophører 5 år efter afleveringstidspunktet, jf. dog § 36, stk. 3, nr. 1, medmindre bygherren forinden skriftligt har fremsat krav om afhjælpning af mangler. I så fald ophører sikkerheden, når manglerne er afhjulpet.
	

	
	

	Stk. 6. Forholdsmæssig frigivelse af sikkerheden skal ske ved afsnitsvis aflevering, jf. § 28, stk. 4, sidste punktum.
	Ad. § 6, stk. 6
Udgår

	
	

	Stk. 7. Hvis bygherren ønsker udbetaling i henhold til den stillede sikkerhed, skal det skriftligt og samtidigt meddeles til entreprenøren og garanten, med nøje angivelse af arten og omfanget af den påståede misligholdelse samt størrelsen af det krævede beløb. Dette udbetales til bygherren inden 10 arbejdsdage fra meddelelsens fremkomst, medmindre entreprenøren forinden over for Voldgiftsnævnet har fremsat begæring om beslutning specielt med henblik på, om bygherrens udbetalingskrav er berettiget. I så fald gælder reglerne i § 46.
	

	
	

	Stk. 8. Sikkerheden tjener til fyldestgørelse af alle krav, som bygherren har i anledning af aftaleforholdet, herunder krav vedrørende eventuelle ekstraarbejder og tilbagebetaling af for meget udbetalt entreprisesum.
	

	
	

	
	

	Bygherrens sikkerhedsstillelse
	

	
	

	§ 7. Hvis entreprenøren kræver det, skal bygherren ved private arbejder senest 8 arbejdsdage efter kravets fremsættelse stille sikkerhed for opfyldelse af sine betalingsforpligtelser over for entreprenøren. Sikkerheden stilles i form af betryggende bank- eller sparekassegaranti, kautionsforsikring eller på anden, betryggende måde.
	Ad. § 7, stk. 1
§ 7 udgår i sin helhed

	
	

	Stk. 2. Sikkerheden skal svare til 3 måneders gennemsnitsbetaling - dog mindst 10 pct. af entreprisesummen - udregnet således, at entreprisesummen fordeles ligeligt på det antal måneder, som i aftalen er fastsat for arbejdets udførelse. Entreprenøren kan ved udvidelse af aftalen med ekstraarbejder i henhold til § 14 kræve sikkerheden forøget, hvis vederlaget for samtlige ekstraarbejder - bortset fra de allerede betalte - overstiger det halve af 1 måneds gennemsnitsbetaling ifølge den oprindelige aftale.
	

	
	

	Stk. 3. Hvis entreprenøren ønsker udbetaling i henhold til den stillede sikkerhed, skal det skriftligt og samtidigt meddeles til bygherren og garanten med angivelse af størrelsen af det krævede beløb. Dette udbetales til entreprenøren inden 10 arbejdsdage fra meddelelsens fremkomst, medmindre bygherren forinden over for Voldgiftsnævnet har fremsat begæring om beslutning specielt med henblik på, om entreprenørens udbetalingskrav er berettiget. I så fald gælder reglerne i § 46.
	

	
	

	Stk. 4. Sikkerheden tjener til fyldestgørelse af alle de krav, som entreprenøren har i anledning af aftaleforholdet, herunder krav vedrørende eventuelle ekstraarbejder.
	

	
	

	
	

	Forsikring
	

	
	

	§ 8. Bygherren tegner og betaler sædvanlig brand- og stormskadeforsikring fra arbejdets påbegyndelse, indtil mangler, der er påvist ved afleveringen, er afhjulpet. På entreprenørens anmodning skal denne og eventuelle underentreprenører medtages som sikrede på forsikringspolicen. Forsikringen skal omfatte samtlige entreprenørers arbejde på den bygning eller det anlæg, entrepriseaftalen vedrører. Ved om- eller tilbygning skal forsikringen dække skade på arbejdet samt på den bygning eller det anlæg, der er genstand for om- eller tilbygning.
	Ad. § 8, stk. 1
Entreprenører og underentreprenører er medtaget som sikrede på kommunens forsikringspolice vedrørende brand- og stormskade for bygninger under opførelse og bygninger under ombygning, og det juridiske grundlag for dækning er forsikringsaftalen mellem bygherre og forsikringsselskab.

Byggeriets entreprenører og underentreprenører er medtaget som sikrede med følgende undtagelse vedrørende "Varmt arbejde"(alle arbejdsprocesser, hvor der arbejdes med eller frembringes flammer, gnister og brandfarlig opvarmning):

Ved skader opstået ved "varmt tag-arbejde" gælder en selvrisiko på 50.000 kr.

Selvrisikoen vil blive gjort gældende over for den skadevoldende entreprenør, såfremt bestemmelserne i Brandteknisk Vejledning nr. 10 A ikke overholdes.

Ved stormskade gælder en selvrisiko på 50.000 kr. pr. skade.

	
	

	Stk. 2. Offentlige bygherrer kan kræve sig stillet som selvforsikrer.
	

	
	

	Stk. 3. Entreprenøren og eventuelle underentreprenører skal have sædvanlig ansvarsforsikring for skader, for hvilke der er ansvar efter dansk rets almindelige regler. Entreprenøren skal på anmodning dokumentere, at forsikringen er i kraft.
	Ad. § 8. stk. 3

Ansvarsforsikring for erstatningsansvar ved beskadigelse af personer eller ting under udførelsen af entreprisen. Forsikringen skal mindst dække indtil 5 mio. kr. for tingsskade og 5 mio. kr. for personskade ved samme forsikringsbegivenhed eller række forsikringsbegivenheder, der udspringer fra samme hændelse. Som sikrede noteres såvel bygherren som entreprenører og deres underentreprenører.

Forsikringen skal tegnes i et anerkendt forsikringsselskab, og entreprenøren er pligtig overfor bygherren at dokumentere, at forsikringen er tegnet og forfalden præmie betalt. Dokumentation skal foreligge senest én måned efter kontraktsindgåelse.

Selskabet skal overfor bygherren ved påtegning på policen forpligte sig til:

i.   Ikke at udslette eller foretage ændringer i den        tegnede forsikring uden bygherrens samtykke

ii.  Ikke at foretage nogen skadesudbetaling    

     uden bygherrens samtykke

Ved hel eller delvis udbetaling af forsikringssum skal denne genskabes af entreprenøren, der kan afkræves dokumentation for, at dette er sket.

	
	

	
	

	C. Entreprisens udførelse
	

	
	

	Arbejdsplan og afsætning
	

	
	

	§ 9. Entreprenøren skal snarest muligt i samarbejde med bygherren udarbejde en arbejdsplan.
	Ad. § 9, stk. 1

Entreprenøren skal snarest muligt og senest 2 uger efter accept fremsende oplæg til en arbejdsplan og en detailtidsplan til bygherren. Herefter udarbejder bygherrens repræsentanter i samarbejde med entreprenøren en samlet koordinationsplan, som med eventuelle indlagte sanktionsbestemte terminer træder i stedet for udbudsmaterialets orienterende tidsplan.

	
	

	Stk. 2. Bygherren lader foretage afsætninger af 
de bestemmende hovedlinier og højder (koter), medens al øvrig afsætning foretages af entreprenøren.
	

	
	

	
	

	Entreprenørens ydelse
	

	
	

	§ 10. Arbejdet skal udføres i overensstemmelse med aftalen, fagmæssigt korrekt eller i overensstemmelse  med bygherrens eventuelle anvisninger efter § 15.

Materialer skal - for så vidt disses beskaffenhed ikke er anført - være af sædvanlig god kvalitet.
	Ad. § 10, stk. 1

Entreprenøren skal efter anmodning fra bygherren vederlagsfrit fremsende dokumentation for materialernes oprindelse, kvalitet og anvendte arbejdsmetoder samt foretage fornødne prøver for verificering af bygherrens krav til materialet.

	
	

	
	

	Stk. 2. Entreprenøren skal levere alle materialer og præstere alle fornødne biydelser til arbejdets færdiggørelse.
	Ad. § 10, stk. 2
Forbrugsafgifter til byggestrøm og byggevand ved arbejdets udførelse betales af bygherren.

	
	

	Stk. 3. Materialer og andre leverancer, som er bestemt til indføjelse i arbejdet, skal leveres af entreprenøren uden ejendomsforbehold. Når de pågældende genstande er leveret på byggepladsen, tilhører de bygherren.
	

	
	

	Stk. 4. Materialer og andre leverancer til arbejdet skal være leveret med 5 års leverandøransvar for mangler ved leverancen, jf. dog § 36, stk. 3, nr. 2.

Ansvarsperioden regnes fra afleveringen af arbejdet og begrænses således, at leverandørens ansvar ophører senest 6 år efter levering til lager eller videresalg. Leverandøren skal endvidere have anerkendt, dels at mangelskrav under de i § 5, stk. 5 nævnte omstændigheder skal kunne gøres gældende direkte mod leverandøren, dels at tvister vedrørende mangler ved en leverance kan behandles af Voldgiftsretten for bygge- og anlægsvirksomhed.
	Ad. § 10, stk. 4

Vedr. transport af rettigheder henvises til § 5, stk. 5.                                                                       

	
	

	Stk. 5. Entreprenøren kan undlade at opfylde bestemmelsen i stk. 4, hvis dette vil medføre betydelig merudgift for ham eller væsentlig forsinkelse af arbejdet, eller det ved mindre omfattende leverancer vil være besværligt at kontrollere overholdelsen af bestemmelsen. Bygherren skal ved væsentlige leverancer have meddelelse om undladelsen.
	Ad. § 10, stk. 5
Såfremt entreprenøren ikke leverer materialer med 5-års leverandøransvar, skal der forelægges dokumentation for årsagen.

Undladelse kræver bygherrens godkendelse.

	
	

	
	

	Projektgennemgang, dokumentation 
og prøver
	

	
	

	§ 11. Bygherren kan i udbudsmaterialet bestemme, at entreprenøren skal deltage i projektgennemgang.

Der kan endvidere fastsættes bestemmelser om arten og omfanget af prøver og om den dokumentation for arbejdets udførelse, for udførte anlæg, for anvendte materialers oprindelse og egenskaber og for udførte prøver, som entreprenøren skal afgive. Bestemmelser herom kan indgå i en udbudskontrolplan. Deltagelse i projektgennemgangen samt tilvejebringelse af dokumentationen og prøverne er et led i entreprenørens ydelse.
	Ad. § 11, stk. 1

Entreprenøren skal deltage i projektgennemgang.

Omfang af dokumentation, prøver m.m. indgår i arbejdsbeskrivelse for de enkelte entrepriser.

	
	

	Stk. 2. Bygherren kan under arbejdets udførelse og ved afleveringen forlange yderligere prøver. Også i sådanne tilfælde skal entreprenøren stille fornødent mandskab til disposition ved prøvernes udtagning og undersøgelse. Hvis de yderligere prøver viser kontraktmæssig ydelse, skal bygherren betale herfor som ekstraarbejde. I modsat fald skal entreprenøren betale bygherrens udgifter.
	

	
	

	Stk. 3. Entreprenøren skal give bygherren og dennes tilsyn adgang til de arbejdspladser og produktionssteder, hvor arbejdet udføres. Bygherren kan endvidere kræve de oplysninger, der er nødvendige til at bedømme ydelsen.
	

	
	

	Stk. 4. Bygherren og dennes tilsyn kan under arbejdets gang kassere ikke kontraktmæssige arbejder eller materialer. Denne kassation skal ske så hurtigt som muligt.
	

	
	

	Stk. 5. Entreprenøren skal løbende foretage oprydning og rømning og skal omgående fjerne kasserede materialer fra byggepladsen.
	

	
	

	
	

	Arbejdets forringelse m.v.

Vedligeholdelse
	

	
	

	§ 12. Forringes, ødelægges eller bortkommer arbejdet eller dele af dette inden afleveringen, skal entreprenøren for egen regning sørge for kontraktmæssig ydelse, medmindre forholdet kan henføres til bygherren. Hvis bygherren leverer materialer til entreprenørens arbejde, gælder det samme vedrørende disse i tiden fra entreprenørens modtagelse heraf og indtil arbejdets aflevering.
	

	
	

	Stk. 2. Skader, som entreprenører forvolder på hinandens arbejde, materialer og materiel, er bygherren uvedkommende.
	

	
	

	Stk. 3. Entreprenøren skal vedligeholde det udførte arbejde indtil afleveringen.
	

	
	

	Stk. 4. For arbejder eller dele af disse, der tages i brug før afleveringen, gælder reglerne i stk. 1-3 indtil ibrugtagningen.
	

	
	

	
	

	Forhold til myndigheder
	

	
	

	§ 13. Bygherren sørger for nødvendig godkendelse af projektet og afholder udgifterne herved.
	

	
	

	Stk. 2. Entreprenøren sørger for anmeldelser, ansøger om tilladelser, rekvirerer syn og fremskaffer attester, der vedrører selve arbejdets udførelse, og afholder udgifter herved.
	Ad. § 13, stk. 2

Før arbejder igangsættes, skal entreprenøren søge oplysning hos lednings- og kabelejere om placering af eventuelle ledninger og kabler i berørte områder.

	
	

	
	

	Ændringer i arbejdet
	

	
	

	§ 14. Bygherren kan forlange ændringer i arbejdets art og omfang, når ændringen har naturlig sammenhæng med de aftalte ydelser. Entreprenøren har ret til at udføre sådanne ændringer, medmindre bygherren påviser særlige forhold, der begrunder, at bygherren lader andre udføre arbejdet.
	Ad. § 14, stk. 1

Entreprenørens ret til at udføre sådanne ændringer er blandt andet betinget af, at der mellem bygherre og entreprenør kan opnås enighed om pris og tid for ændringerne.

	
	

	Stk. 2. Bygherrens krav om ændring skal fremsættes skriftligt. Det samme gælder parternes eventuelle krav om forandringer i aftalen med hensyn til pris, tid og sikkerhed som følge af ændringen. Der træffes snarest skriftlig tillægsaftale om ændringen. Forhandlinger herom må ikke medføre forsinkelse af arbejdets udførelse.
	Ad. § 14, stk. 2

Ingen mer- eller mindreydelse må påbegyndes-/effektueres uden bygherrens skriftlige accept heraf/ anmodning herom. Foreligger en sådan ikke, kan bygherren afvise at betale eventuelle ekstraarbejder henholdsvis acceptere eventuelle mindrearbejder.

	
	

	Stk. 3. Vedrører ændringerne arbejder, hvorom der gælder enhedspriser, reguleres den aftalte entreprisesum i overensstemmelse hermed, medmindre der træffes anden aftale, jf. stk. 2. Regulering efter enhedspriser skal dog kun ske inden for +/- 15 pct. af entreprisesummen og inden for +/- 100 pct. af de enkelte poster i tilbudslisten.
	Ad. § 14, stk. 3

Anslåede mængder i tilbudslisten skal kunne variere ubegrænset i op- eller nedgående retning, uden dette giver anledning til genforhandling af enhedspriser.

Ved anlægsarbejder med beregnede eller stipulerede mængder gælder, at uanset størrelsen af afvigelsen afregnes efter udførte mængder.



	
	

	Stk. 4. Udover tilfældene nævnt i stk. 3 udføres ændringsarbejde som regningsarbejde, medmindre andet er aftalt.
	Ad. § 14, stk. 4
Udgår

	
	

	Stk. 5. Ved formindskelse af arbejdets omfang skal entreprenøren godskrive bygherren de udgifter, som spares eller burde have været sparet. Vedrører formindskelsen arbejder, hvorom der gælder enhedspriser, jf. stk. 3, skal dette dog kun ske i det omfang, mindrearbejdet medfører, at entreprisesummen formindskes med mere end 15 pct.
	Ad. § 14, stk. 5
Hvis de ydelser, der er angivet som delpriser i tilbudslisten udgår helt eller delvist, reduceres entreprisesummen med de der angivne beløb. 

Ved anlægsarbejder sker afregning efter de udførte mængder.

	
	

	
	

	Uklarheder, hindringer eller lignende forhold
	

	
	

	§ 15. Entreprenøren skal indhente bygherrens afgørelse, hvis aftalen og dennes grundlag ikke yder tilstrækkelig vejledning til udførelse af arbejdet.
	

	
	

	Stk. 2. Finder entreprenøren, at arbejdet ikke kan udføres i overensstemmelse med den indgåede aftale, skal entreprenøren snarest muligt underrette bygherren og følge dennes anvisninger.
	

	
	

	Stk. 3. Entreprenøren skal snarest muligt underrette bygherren, hvis der opstår forhold, som hindrer eller vanskeliggør arbejdet eller gør det nærliggende, at bygherren påføres ulempe eller tab, herunder pådrager sig ansvar over for tredjemand. Hvis der ikke er tid til at indhente bygherrens anvisninger, skal entreprenøren - mod fornøden forlængelse af tidsfrister og mod betaling herfor - bedst muligt træffe foranstaltninger for at undgå, at bygherren lider tab.
	Ad. § 15 stk. 3
Dersom der under arbejdets udførelse viser sig mangler, der kræver øjeblikkelig afhjælpning, er bygherren i entreprenørens fravær berettiget til at foretage afhjælpning for entreprenørens regning.

	
	

	Stk. 4. Udbudsmaterialet skal indeholde oplysninger om foretagne undersøgelser vedrørende grundvands- og jordbundsforhold, forurening eller andre hindringer. I det omfang udbudsmaterialet ikke indeholder fyldestgørende oplysninger om hindringerne, skal foranstaltningerne herimod og ulemperne herved betales som ekstraarbejder.
	

	
	

	Stk. 5. Hvis der trods gennemførelse af sådanne forundersøgelser, der er rimelige eller sædvanlige under hensyntagen til grundens karakter, beliggenhed og tidligere anvendelse, viser sig uforudsete forhold, som medfører offentlige påbud eller forbud, der hindrer arbejdets videreførelse eller gør denne urimelig byrdefuld for bygherren, kan denne afbestille entreprisen mod godtgørelse til entreprenøren. Godtgørelsen omfatter ikke entreprenørens mistede fortjeneste ved ikke at fuldføre arbejdet, men alene det øvrige tab, entreprenøren lider.
	

	
	

	
	

	Fortidsminder
	

	
	

	§ 16. Entreprenøren skal drage omsorg for, at jordfaste fortidsminder ikke beskadiges, ændres eller flyttes.
	

	
	

	Stk. 2. Entreprenøren skal straks anmelde fund af fortidsminder til rigsantikvaren og bygherren, og arbejdet skal standses i det omfang, det berører fortidsmindet.
	

	
	

	Stk. 3. Entreprenøren skal sørge for, at genstande, der findes under arbejdet, afleveres til bygherren.
	

	
	

	Stk. 4. Stk. 1-3 gælder også ved fund af vrag og faste fortidsminder på havbunden.
	

	
	

	
	

	Bygherrens tilsyn
	

	
	

	§ 17. Ved bygherrens tilsyn forstås dennes byggeledelse, fagtilsyn eller andre tilsynsførende, særligt udpeget af bygherren.
	

	
	

	Stk. 2. Bygherren eller dennes tilsyn skal være til stede på arbejdspladsen eller skal kunne tilkaldes.
	

	
	

	Stk. 3.Bygherrens tilsyn repræsenterer bygherren over for entreprenøren med hensyn til arbejdets tilrettelæggelse og udførelse. Tilsynet kan give og modtage meddelelser vedrørende arbejdet, godkende eller kassere materialer eller arbejder samt give anvisninger med hensyn til tilrettelæggelsen af de forskellige entreprenørers arbejde i deres indbyrdes forhold.
	

	
	

	Stk. 4. Tilsyn fra bygherrens side fritager ikke entreprenøren for selv at føre kontrol.
	

	
	

	
	

	Entreprenørens arbejdsledelse
	

	
	

	§ 18. Entreprenøren skal lede arbejdet personligt eller ved en stedfortræder som repræsentant over for bygherren og tilsynet med hensyn til arbejdets tilrettelæggelse og udførelse.
	Ad. § 18, stk. 1

Til ledelse og koordinering af og kontrol med arbejdets udførelse kræves en arbejdsleder, med hvem der kan træffes bindende aftale og som er fortrolig med og fuldt kvalificeret til de pågældende arbejder.

	
	

	Stk. 2. Entreprenøren eller dennes stedfortræder skal være til stede på arbejdspladsen eller skal kunne tilkaldes.
	

	
	

	
	

	Byggemøder
	

	
	

	§ 19. Bygherren eller tilsynet indkalder til byggemøder og udarbejder mødereferater, der snarest muligt sendes til de entreprenører, bygherren har kontraheret med.
	Ad. § 19, stk. 1

Indsigelse mod mødereferat skal ske senest inden eller på første byggemøde efter referatets udsendelse. I modsat fald betragtes referatet som godkendt.

Det kan på byggemødet aftales, at skriftlige indsigelser skal være modtaget inden en bestemt frist og at byggemødereferatet i modsat fald betragtes som godkendt.

	
	

	Stk. 2. Entreprenøren skal selv eller ved sin stedfortræder deltage i byggemøderne.
	

	
	

	Stk. 3. På hvert byggemøde opgøres med angivelse af årsag det antal arbejdsdage - spilddage - hvor arbejdet helt eller delvis har ligget stille.
	

	
	

	
	

	Samvirke med andre entreprenører
	

	
	

	 § 20. Entreprenøren skal samvirke med andre entreprenører på byggepladsen og i tide forhandle med tilsynet, således at fejl og forsinkelser ved manglende samvirke mellem entreprenørerne undgås.
	

	
	

	
	

	Tilkaldelse af bygherren og entreprenøren.

Parternes ophold i udlandet
	

	
	

	§ 21. Bygherren og entreprenøren skal over for hinanden angive, hvortil henvendelse kan ske, og hvorfra bygherren og dennes tilsyn, henholdsvis entreprenøren eller dennes stedfortræder, skal kunne tilkaldes.
	

	
	

	Stk. 2. Hvis bygherren eller entreprenøren er bosat i udlandet eller bosætter sig der efter aftalens indgåelse, skal den pågældende part opgive en person med bopæl eller hjemsted her i landet, der kan foretage økonomisk bindende dispositioner på partens vegne, mod hvem søgsmål kan rettes på partens vegne, og med hvem alle forhandlinger på den pågældende parts vegne kan føres med bindende virkning.
	

	
	

	
	

	D. Bygherrens  betalingsforpligtelse
	

	
	

	Betaling
	

	
	

	§ 22. Efter skriftlig anmodning til bygherren har entreprenøren én gang hver måned ret til betaling for udført arbejde m.v. Bygherren skal senest 15 arbejdsdage fra modtagelse af anmodningen, jf. stk. 11, betale det beløb, der på byggepladsen er ydet kontraktmæssige arbejder og materialer for.
	Ad. § 22, stk. 1

Betaling sker ved afsendelse fra bygherren senest 30 kalenderdage efter, at bygherren eller dennes repræsentant har modtaget acontobegæringen. Begæring om udbetaling af acontobeløb skal ske ved faktura bilagt formular, der udleveres af bygherren.

Faktura og formular i udfyldt stand skal fremsendes til bygherren.

	
	

	Stk. 2. Entreprenøren kan - efter samme regler som anført i stk. 1 - tillige kræve betaling for materialer m.v., som er købt af entreprenøren og ikke er leveret på byggepladsen. Hvis bygherren kræver det, skal entreprenøren stille sikkerhed for kontraktmæssig levering, jf. § 6. Sikkerhedsstillelsens størrelse skal svare til den krævede betaling - inklusive moms - for de ikke-leverede materialer.
	Ad. § 22, stk. 2

Sikkerhed for kontraktmæssig levering skal stilles som anfordringsgaranti fra bank eller sparekasse eller som kautionsforsikring.

	
	

	Stk. 3. Betaling for materialer m.v. mere end 20 arbejdsdage før deres anvendelse på byggepladsen kan alene kræves, hvis der er oplyst herom i tilbudet.
	

	
	

	Stk. 4. I stedet for betaling efter stk. 1 kan det aftales, at betaling skal ske efter en betalingsplan. Betalingsplanen følger tidsplanen og fastsætter, til hvilke tidspunkter entreprisesummen eller dele deraf skal udbetales. Betalingsplanen kan i stedet angive, ved hvilke stadier og med hvilke beløb entreprisesummen eller dele deraf skal udbetales. Betaling skal finde sted til de aftalte tidspunkter m.v. forudsat at det arbejde, betalingen angår, er præsteret.
	Ad. § 22, stk. 4

I forbindelse med indgåelse af entreprisekontrakt kan der fastlægges en betalingsplan, som følger tidsplanen og fastsætter, til hvilke tidspunkter eller ved hvilke stadier entreprisesummen eller dele deraf skal udbetales.

Betaling i henhold til en betalingsplan sker på baggrund af en betalingsbegæring, som skal være modtaget af bygherren eller dennes repræsentant på de i betalingsplanen angivne tidspunkter. Begæring af udbetaling skal ske ved faktura bilagt formular, der er udleveret af bygherren.

	
	

	Stk. 5. Hvis der ved et ekstraarbejde ikke træffes aftale om tidspunktet for betaling, kan betaling kræves efter reglen i stk. 1.
	Ad. § 22, stk. 5

Betaling sker ved afsendelse fra bygherren  senest 30 kalenderdage efter, at byggeledelsen har modtaget begæring om betaling.

	
	

	Stk. 6. Hvis aftalen bestemmer, at entreprisesummen skal reguleres som følge af ændringer i indeks, overenskomstmæssige arbejdslønninger, materialepriser m.v., finder reguleringen sted i forbindelse med betalingen for de dele af arbejdet, der berøres af ændringen. Reguleringen sker på grundlag af entreprenørens dokumenterede opgørelse.
	Ad. § 22, stk. 6
Entreprisearbejdet skal udføres til fast pris, henholdsvis til regulerbar pris - i henhold til Byggestyrelsens cirkulære af 10. oktober 1991 om pris og tid på bygge- og anlægsarbejder. Den faste pris er gældende for den del af entreprisearbejdet. der udføres inden 12 måneder fra licitationsdagen.

For den del af entreprisearbejdet, der udføres efter 12 måneder fra licitationsdagen, prisreguleres den faste pris til regulerbar pris.

Indtræffer der indenfor aftaleperioden ændringer i merværdiafgift, er entreprenøren pligtig til på skæringsdagen at udarbejde en entrepriseopgørelse bilagt fornøden dokumentation, hvilken skal være byggeledelsen i hænde senest 14 dage efter skæringsdagen.

Ved regulering som følge af indeks skal anvendes bygherrens indeksregulering, der udleveres af bygherren. Byggeomkostningsindeks “i alt” for Boligbyggeri anvendes.  

	
	

	Stk. 7. Efter afleveringen fremsender entreprenøren en endelig og fuldstændig opgørelse, herunder over tilgodehavender for alle ekstraarbejder. Efter at bygherren har modtaget denne slutopgørelse, kan entreprenøren ikke fremkomme med yderligere krav - bortset fra sådanne, der er taget specificeret forbehold om i slutopgørelsen.
	

	
	

	Stk. 8. Ved byggearbejder, herunder også grundmodningsarbejder, skal slutopgørelsen fremsendes til bygherren senest 25 arbejdsdage efter afleveringen - for hovedentrepriser dog senest 35 arbejdsdage efter afleveringen. Ved anlægsarbejder - bortset fra dem, der er nævnt i § 36, stk. 1 - er fristen for fremsendelse af slutopgørelse 60 arbejdsdage.
	

	
	

	Stk. 9. Hvis slutopgørelsen ikke er kommet frem til bygherren inden udløbet af tidsrummet nævnt i stk. 8, kan denne skriftligt kræve opgørelsen fremsendt inden 10 arbejdsdage. Fremsendes opgørelsen herefter ikke til bygherren inden udløbet af denne frist, fortaber entreprenøren krav på vederlag for ekstraarbejder, der udføres som regningsarbejder, samt for løn- og prisstigninger.
	

	
	

	Stk. 10. Entreprenørens slutopgørelse skal betales senest 15 arbejdsdage fra modtagelsen.
	Ad. § 22, stk. 10

Betaling af slutopgørelse sker ved afsendelse fra bygherre senest 30 kalenderdage efter, at slutopgørelsen er modtaget af bygherren eller dennes repræsentant. 

	
	

	Stk. 11. Entreprenørens tilgodehavende forrentes fra forfaldsdagen med rentelovens rentesats. Fristen i stk. 1 er løbedage.
	

	
	

	Stk. 12. Finder bygherren, at et krævet beløb ikke er forfaldent, skal han straks give entreprenøren skriftlig meddelelse herom.
	

	
	

	Stk. 13. I tilfælde af uenighed om en opgørelse skal bygherren betale tilgodehavender, som parterne er enige om.
	

	
	

	Stk. 14. Hvis der mellem parterne er uenighed om bygherrens adgang til at holde betalinger tilbage eller foretage modregning i entreprenørens betalingskrav, finder reglerne i § 46 anvendelse, hvis en part begærer det.
	

	
	

	Stk. 15. Hvis det er nødvendigt for at forhindre arbejdets standsning, kan bygherren for entreprenørens regning udbetale arbejdsløn, som entreprenørens ansatte har til gode. 
	

	
	

	
	

	Entreprenørens ret til at standse arbejdet
	

	
	

	§ 23. Hvis bygherren ikke har betalt forfaldne beløb ved betalingsfristens udløb, kan entreprenøren efter skriftligt varsel på 5 arbejdsdage standse arbejdet.
	Ad. § 23, stk. 1
Tvister mellem bygherre og entreprenør eller mellem entreprenør og underentreprenører eller leverandører, berettiger ikke nogen til at standse eller udsætte arbejdet.

	
	

	Stk. 2. Entreprenøren kan endvidere straks standse arbejdet ved bygherrens konkurs eller betalingsstandsning, eller hvis der åbnes forhandlinger om tvangsakkord, eller bygherrens økonomiske forhold i øvrigt viser sig at være sådanne, at denne må antages at være ude af stand til at opfylde entrepriseaftalen. Det er dog en betingelse, at bygherren ikke har stillet - eller på entreprenørens opfordring ikke straks stiller - betryggende sikkerhed for opfyldelsen af den resterende del af aftalen.
	

	
	

	
	

	E. Tidsfristforlængelse og              forsinkelse
	

	
	

	Entreprenørens ret til tidsfristforlængelse
	

	
	

	§ 24. Entreprenøren har ret til forlængelse af tidsfrister ved forsinkelse af arbejdet, der er en følge af:
	Ad. § 24, stk. 1
Der godkendes ikke mindre enheder end halve spilddage.

	1)    ændringer i arbejdets art og omfang, som kræves

       af bygherren, jf. § 14,
	 

	2) bygherrens forhold eller anden entreprenørs  forsinkelse,
	

	3)   forhold, der opstår uden entreprenørens skyld, og over hvilke entreprenøren ikke er herre, f.eks. krig, usædvanlige naturbegivenheder, brand, strejker, lockout eller hærværk,
	

	4)  nedbør, lav temperatur, stærk vind eller andet vejrlig, som forhindrer eller forsinker arbejdet, når sådant vejrlig forekommer i væsentlig større  omfang, end det er sædvanligt for den  pågældende årstid og egn, eller
	Ad. § 24, stk. 1, nr. 4
Tidsfristforlængelse grundet vejrlig fastlægges således, at der, ved nødvendige arbejdsstandsninger på grund af vejrlig, tildeles entreprenøren tidsfristforlængelse, såfremt arbejdsstandsningen overskrider nedenstående:

3 dage pr. måned - 1. november til 31. marts

2 dage pr. måned - 1. april til 31. oktober.

Der overføres ikke spilddage til den efterfølgende måned.



	5)   offentlige påbud eller forbud, som ikke skyldes entreprenørens egne forhold.
	

	
	

	Stk. 2. Entreprenøren skal dog søge forsinkelsen undgået eller begrænset ved sådanne dispositioner, som med rimelighed kan kræves.
	

	
	

	Stk. 3. Anser entreprenøren sig berettiget til forlængelse af en frist, skal bygherren snarest muligt underrettes skriftligt. Entreprenøren skal på forlangende godtgøre, at den indtrådte forsinkelse skyldes det påberåbte forhold.
	

	
	

	
	

	Entreprenørens hæftelse ved forsinkelse
	

	
	

	§ 25. Forsinkelse, som ikke giver entreprenøren ret til tidsfristforlængelse, er ansvarspådragende.
	Ad. § 25, stk. 1

Såfremt entreprenøren i en entreprise overskrider de fastlagte tidsfrister eller dele deraf, jf. de i tidsplanen eventuelt indlagte sanktionsbestemte terminer, betaler entreprenøren en dagbod for hver påbegyndt arbejdsdag, tidsfristerne overskrides.

Såfremt overskridelse af mellemterminer ikke medfører overskridelse af slutterminen, kan bygherren eftergive entreprenøren krævede dagbøder.

	
	

	Stk. 2. Hvis der er fastsat dagbod eller andre særlige sanktionsbestemmelser, kan erstatningskrav for forsinkelse ikke rejses herudover.
	Ad. § 25. stk. 2

Der er fastsat dagbod, der udgør 10/00 af entreprisesummen ekskl. merværdiafgift - dog minimum 1.000 kr. - for hver påbegyndt arbejdsdag, tidsfristen er overskredet.

Dagbøder opgøres ugevis. Dagbøder modregnes i entreprenørens førstkommende udbetalingsbegæ-ring/slutopgørelse.

	
	

	Stk. 3. Er der ikke fastsat dagbod eller andre særlige sanktionsbestemmelser, opgøres bygherrens tab efter dansk rets almindelige erstatningsregler.
	

	
	

	
	

	Bygherrens ret til tidsfristforlængelse
	

	
	

	§ 26. Bygherren har ret til forlængelse af tidsfrister ved forsinkelse af arbejdet, der er en følge af, at bygherren eller anden entreprenør udsættes for forholdene nævnt i § 24, stk. 1, nr. 3, 4 eller 5. Bygherren har samme ret ved ændringer som nævnt i § 24, stk. 1, nr. 1.
	

	
	

	Stk. 2. Bygherren skal dog søge forsinkelsen undgået eller begrænset ved sådanne dispositioner, som med rimelighed kan kræves.
	

	
	

	Stk. 3. Anser bygherren sig berettiget til forlængelse af en frist, skal entreprenøren snarest muligt underrettes skriftligt. Bygherren skal på forlangende godtgøre, at den indtrådte forsinkelse skyldes det påberåbte forhold.
	

	
	

	
	

	Bygherrens hæftelse ved forsinkelse
	

	
	

	§ 27. Entreprenøren har ret til erstatning for det lidte tab, hvis forsinkelsen skyldes

1)   bygherrens forhold, jf. § 24, stk. 1, nr. 2, og denne har udvist fejl eller forsømmelse, eller

2)   anden entreprenørs ansvarspådragende forsinkelse, jf. § 25, stk. 1, eller anden aftaleparts ansvarspådragende forsinkelse.
	Ad. § 27, stk. 1 og 2

En entreprenørs krav om erstatning hhv. godtgørelse skal snarest muligt og inden 10 arbejdsdage efter, at entreprenøren er blevet bekendt med kravet, fremsættes skriftligt over for byggeledelsen bilagt fornøden dokumentation for kravets berettigelse og så vidt muligt for dets størrelse.

	
	

	Stk. 2. Entreprenøren har ret til godtgørelse, hvis årsagen til forsinkelsen kan henføres til

1)  § 24, stk. 1, nr. 1 og nr. 5 eller

2)  § 24, stk. 1, nr. 2, uden at være omfattet 

     af  nærværende bestemmelses stk. 1 eller stk. 2.

Godtgørelsen udgør det tab, entreprenøren har lidt, dog uden entreprenørens mistede fortjeneste ved ikke at kunne udføre andre arbejder i forsinkelsesperioden eller lignende videregående tab.
	

	
	

	Stk. 3. Kan forsinkelsens årsag henføres til § 24, stk. 1, nr. 3 eller nr. 4, har entreprenøren hverken ret til erstatning eller til godtgørelse.
	

	
	

	
	

	F. Arbejdets aflevering
	

	
	

	Afleveringsforretningen
	

	
	

	§ 28. Umiddelbart inden arbejdets færdiggørelse skal entreprenøren give bygherren skriftlig meddelelse om tidspunktet herfor (færdigmelding). Bygherren indkalder derefter entreprenøren til en afleveringsforretning, der skal finde sted senest 10 arbejdsdage efter det angivne tidspunkt, jf. dog stk. 4.
	

	
	

	Stk. 2. Arbejdet anses for afleveret til bygherren, når afleveringsforretning har fundet sted, medmindre der ved denne er påvist væsentlige mangler. Er dette tilfældet, afholdes ny afleveringsforretning, når entreprenøren har givet bygherren skriftlig meddelelse om, at manglerne er afhjulpet, jf. stk. 1.
	Ad. § 28, stk. 2

Inden aflevering kan finde sted, skal entreprenøren til bygherren aflevere den foreskrevne dokumentation for kvalitetssikring samt de krævede attester og driftsmanualer.

En mangel er altid at anse for væsentlig, såfremt manglen hindrer, forsinker eller fordyrer ibrugtagning af byggeriet. Også et antal i sig selv uvæsentlige mangler kan statuere væsentlighed.

	
	

	Stk. 3. Indkalder bygherren ikke som anført i stk. 1 til afleveringsforretning, anses arbejdet for afleveret 10 arbejdsdage efter det angivne tidspunkt for færdiggørelse. Tilsvarende gælder for ny afleveringsforretning som nævnt i stk. 2, 2. punktum.
	

	
	

	Stk. 4. Omfatter arbejdet flere entrepriser, skal samtlige entrepriser være færdiggjort, før bygherren skal indkalde til afleveringsforretning. Det kan dog være aftalt eller fremgå af omstændighederne, at entrepriser eller dele af disse skal afleveres på forskellige tidspunkter, eller at byggeafsnit afleveres hver for sig.
	Ad. § 28, stk. 4 

Afsnitsvis aflevering kan kun finde sted ved udtrykkelig, skriftlig aftale herom mellem bygherre og entreprenør.

Afsnitsvis aflevering kan således ikke effektueres, fordi det “fremgår af omstændighederne”.

	
	

	Stk. 5. Ved anlægsarbejder - bortset fra dem, der er nævnt i § 36, stk. 1 - afleveres de enkelte entrepriser særskilt, medmindre andet er aftalt eller fremgår af omstændighederne.
	

	
	

	
	

	Afleveringsprotokol
	

	
	

	§ 29. Ved afleveringsforretningen udfærdiges et dokument (afleveringsprotokol), hvori anføres påberåbte mangler ved arbejdet og eventuelle andre forhold, påpeget af bygherren. I tilknytning hertil anføres entreprenørens mulige bemærkninger. Parternes stillingtagen til, om arbejdet er afleveret, skal fremgå af dokumentet.
	

	
	

	Stk. 2. Dokumentet underskrives af bygherren og entreprenøren.
	

	
	

	Stk. 3. Hvis en part ikke er repræsenteret ved afleveringsforretningen, kan denne gennemføres uden den pågældende parts medvirken. Den mødte part skal snarest muligt give den anden part skriftlig underretning om afleveringsforretningens gennemførelse og om indholdet af afleveringsprotokollen.
	

	
	

	
	

	G. Mangler ved arbejdet
	

	
	

	Mangelsbegrebet
	

	
	

	§ 30. Er arbejdet ikke udført i overensstemmelse med aftalen, fagmæssigt korrekt eller i overensstemmelse med bygherrens eventuelle anvisninger efter § 15, foreligger der en mangel. Det samme gælder, hvis entreprenøren ikke har leveret anden aftalt ydelse i forbindelse med arbejdet. 
	

	
	

	Stk. 2. Hvis materialer ikke er som aftalt eller af sædvanlig god kvalitet, jf. § 10, stk. 1, foreligger der mangler. Dette gælder dog ikke

1) når entreprenøren i tilfælde af frit  materialevalg  godtgør, at kontraktmæssige materialer ikke findes eller ikke kan skaffes på grund af krig, indførselsforbud eller lignende, eller

2) når bygherren har krævet anvendelse af bestemte materialer, og entreprenøren godtgør, at muligheden for at fremskaffe disse i kontraktmæssig stand må anses for udelukket ved forhold, som entreprenøren ved aftalens indgåelse ikke burde have taget i betragtning.

I tilfældene 1) og 2) skal entreprenøren snarest muligt underrette bygherren om opståede eller mulige hindringer, jf. § 15.
	

	
	

	Stk. 3. Arbejdet skal i alle tilfælde have de egenskaber, som er tilsikret ifølge aftalen.
	

	
	

	Stk. 4. Afleveringstidspunktet er afgørende for, om arbejdet lider af mangler, hvad enten disse på dette tidspunkt kan konstateres eller er skjulte.
	

	
	

	
	

	Mangler påvist ved afleveringen
	

	
	

	§ 31. Entreprenøren har pligt og ret til at afhjælpe mangler, der påvises ved afleveringen.
	Ad. § 31, stk. 1

Bebyggelsen skal være færdig til gennemgang 10 arbejdsdage før aflevering.

	
	

	Stk. 2. Bygherren skal skriftligt fastsætte en frist til afhjælpning af påviste mangler. Fristens længde fastsættes under hensyntagen til manglernes art og omfang samt forholdene i øvrigt. Entreprenøren skal give bygherren skriftlig meddelelse, når manglerne er afhjulpet.
	

	
	

	Stk. 3. Hvis bygherren efter udløbet af fristen nævnt i stk. 2 - eller efter at have modtaget entreprenørens meddelelse om, at afhjælpning har fundet sted - mener, at manglerne ikke er afhjulpet, skal bygherren inden 10 arbejdsdage skriftlig meddele entreprenøren hvilke mangler, der stadig påberåbes.
	

	
	

	Stk. 4. Afhjælper entreprenøren herefter ikke straks de påviste mangler, har bygherren ret til at lade dem udbedre for entreprenørens regning eller kræve afslag i entreprisesummen, jf. § 34.
	

	
	

	
	

	Mangler påvist efter afleveringen
	

	
	

	§ 32. Entreprenøren har i 5 år efter afleveringen pligt og ret til at afhjælpe mangler, der påvises efter afleveringen, jf. dog § 36, stk. 3, nr. 3.
	Ad. § 32, stk. 1

Vedrørende afhjælpningsperioder for asfaltmaterialer gælder afsnit 6 i “AAB varmebehandlet asfalt”.

	
	

	Stk. 2. Bygherren kan kun påberåbe sig sådanne mangler, hvis entreprenøren har fået skriftlig meddelelse herom inden rimelig tid efter, at manglerne er eller burde være opdaget. Dette gælder dog ikke, hvis entreprenøren har gjort sig skyldig i groft uforsvarligt forhold.
	

	
	

	Stk. 3. Bygherren skal skriftligt fastsætte en frist til afhjælpning af påviste mangler. Fristens længde fastsættes under hensyntagen til manglernes art og omfang samt forholdene i øvrigt. Entreprenøren skal give bygherren skriftlig meddelelse, når manglerne er afhjulpet. Afhjælpning af en mangel kan udskydes til foretagelse sammen med afhjælpning af eventuelle mangler, konstateret ved 1-års eftersynet, forudsat at manglen ikke forværres derved, og at udskydelsen ikke medfører ulempe for bygherren.
	Ad. § 32, stk. 3

Det er alene bygherrens afgørelse, om afhjælpning kan udskydes til foretagelse sammen med eventuel afhjælpning ved 1-års eftersynet.

	
	

	Stk. 4. Foretager entreprenøren ikke inden udløbet af fristen nævnt i stk. 3 afhjælpning af de påberåbte mangler, har bygherren ret til at lade dem udbedre for entreprenørens regning eller kræve afslag i entreprisesummen, jf. § 34.
	

	
	

	Stk. 5. Bygherren kan lade mangler udbedre for entreprenørens regning, når afhjælpning er uopsættelig, og entreprenøren ikke er i stand til umiddelbart at foretage afhjælpning. Det samme gælder, når bygherren har grund til at antage, at entreprenøren ikke foretager afhjælpning på rette måde eller uden ufornødent ophold.
	

	
	

	
	

	Bortfald af entreprenørens afhjælpningspligt m.v.
	

	
	

	§ 33. Entreprenørens afhjælpningspligt og bygherrens adgang til at foretage udbedring for entreprenørens regning, jf. §§ 31 og 32, bortfalder, hvis afhjælpning er forbundet med uforholdsmæssigt store udgifter. Ved bedømmelsen heraf skal der tages hensyn til bygherrens interesse i, at aftalen opfyldes. Bygherren bevarer dog i alle tilfælde retten til afslag, jf. § 34.
	

	
	

	
	

	Bygherrens ret til afslag i entreprisesummen
	

	
	

	§ 34. Afhjælper entreprenøren ikke mangler som anført i § 31, stk. 4, og § 32, stk. 4, kan bygherren - i stedet for at lade manglerne udbedre for entreprenørens regning - kræve et afslag i entreprisesummen. Bygherren har endvidere ret til afslag i entreprisesummen, hvis afhjælpning er umulig samt i tilfældene nævnt i § 33.
	

	
	

	Stk. 2. Afslaget beregnes som udgangspunkt som det beløb, det ville have kostet at afhjælpe manglerne.
	

	
	

	stk. 3. Hvis afhjælpning af mangler er umulig eller er forbundet med uforholdsmæssigt store udgifter, fastsættes afslaget efter bygherrens valg skønsmæssigt eller på en af følgende måder:

1) enten som forskellen mellem den aftalte entreprisesum og den entreprisesum, der måtte antages at være blevet aftalt, hvis der var indgået aftale om arbejdet i den foreliggende stand

2)   eller som forskellen mellem det aftalte arbejdes værdi uden mangler og arbejdets værdi i den foreliggende stand.
	

	
	

	Stk. 4. Om bygherrens adgang til at hæve entrepriseaftalen som følge af mangler gælder reglerne i § 40.
	

	
	

	
	

	Entreprenørens ansvar for følgeskader
	

	
	

	§ 35. Entreprenøren er erstatningsansvarlig for tab, der er en følge af mangler ved arbejdet, hvis manglerne skyldes fejl eller forsømmelse fra  entreprenørens side, eller hvis manglerne angår egenskaber, som ifølge aftalen må anses for tilsikret.
	

	
	

	Stk. 2. Entreprenøren hæfter ikke for driftstab, avancetab eller andet indirekte tab.
	

	
	

	
	

	Mangelsansvarets ophør
	

	
	

	§ 36. Ved byggearbejder og anlægsarbejder i tilslutning hertil skal bygherrens krav mod entreprenøren som følge af mangler fremsættes senest 5 år efter arbejdets aflevering. Efter dette tidspunkt kan bygherren ikke rejse krav mod entreprenøren. Bestemmelserne i lov nr. 274 af 22. december 1908 om forældelse af visse fordringer finder ikke anvendelse i disse tilfælde.
	

	
	

	Stk. 2.  Bygherrens krav bevares dog for dele af arbejdet, for hvilke det gælder,

1)  at entreprenøren har påtaget sig at indestå i  længere tid,

2)  at det ved afleveringen konstateres, at aftalt   kvalitetssikring har svigtet væsentligt, eller

3)  at der foreligger groft uforsvarligt forhold fra entreprenørens side.     
	

	
	

	Stk. 3. Ved anlægsarbejder - bortset fra dem, der er nævnt i stk. 1 - ophører mangelsansvaret efter dansk rets almindelige regler, medmindre andet er fastsat i udbudsmaterialet. Hvis mangelsansvaret herefter ophører efter dansk rets almindelige regler, skal følgende gælde:

1) Reglen i § 6, stk. 4, om nedskrivning af  sikkerheden ændres til, at sikkerheden ophører.

2) Entreprenøren kan undlade at opfylde bestemmelsen i § 10, stk. 4, om leverandøransvar.

3)   Tidsrummet for afhjælpningspligt og -ret, jf. § 32, stk. 1, ændres til 1 år.

4)   Bestemmelsen i § 38 om 5-års eftersyn finder ikke anvendelse.
	Ad. § 36, stk. 3, nr. 2

Entreprenøren kan ikke undlade at opfylde bestemmelsen i § 10, stk. 4, såfremt der er krævet transport af rettigheder efter § 5, stk. 5.

	
	

	
	

	H. 1- og 5-års eftersyn
	

	
	

	1-års eftersyn
	

	
	

	§ 37. Bygherren indkalder entreprenøren til en gennemgang af arbejdet, som skal finde sted senest et år efter afleveringen.
	

	
	

	
	

	5-års eftersyn
	

	
	

	§ 38. Bygherren indkalder entreprenøren til en afsluttende gennemgang af arbejdet, som skal finde sted senest 30 arbejdsdage før udløbet af en periode på 5 år efter afleveringen, jf. dog § 36, stk. 3, nr. 4.
	

	
	

	Stk. 2 Har bygherren ikke indkaldt som nævnt i stk. 1, kan entreprenøren indkalde bygherren til eftersynet. Indkaldelsen skal være skriftlig og ske med mindst 10 arbejdsdages varsel.
	

	
	

	
	

	Fælles regler for eftersyn
	

	
	

	§ 39. Indkaldelse til eftersyn ifølge §§ 37 og 38, stk. 1, skal være skriftlig og ske med højst 60 og mindst 15 - ved hovedentreprise dog mindst 20 - arbejdsdages varsel.
	

	
	

	Stk. 2. I forbindelse med eftersyn udfærdiges et dokument (eftersynsprotokol), hvori anføres påberåbte mangler ved arbejdet og eventuelle andre forhold, påpeget af bygherren. I tilknytning hertil anføres entreprenørens mulige bemærkninger.
	

	
	

	Stk. 3. Dokumentet underskrives af bygherren og entreprenøren.
	

	
	

	Stk. 4. Hvis en part ikke er repræsenteret ved eftersynet, kan dette gennemføres uden den pågældende parts medvirken. Den mødte part skal snarest muligt give den anden part skriftlig underretning om eftersynets gennemførelse og om indholdet af eftersynsprotokollen.
	

	
	

	
	

	I. Særligt om ophævelse
	

	
	

	Bygherrens hæveret
	

	
	

	§ 40. Bygherren kan - efter skriftligt påkrav til entreprenøren - hæve entrepriseaftalen

1)  hvis der - uden ret til tidsfristforlængelse -   foreligger en væsentlig forsinkelse fra entreprenørens side med hensyn til arbejdets udførelse. og forsinkelsen medfører betydelige ulemper for bygherren, eller

2)    hvis der fra entreprenørens side i øvrigt foreligger væsentlig forsinkelse med hensyn til forhold af afgørende betydning for bygherren, medmindre dennes interesser er tilstrækkeligt tilgodeset på anden måde, f.eks. gennem adgangen til at standse udbetalingerne eller ved stillet sikkerhed, eller

3)    hvis det udførte arbejde er af en sådan kvalitet, at bygherren har grund til at antage, at entreprenøren ikke vil være i stand til at fuldføre arbejdet uden væsentlige mangler.
	

	
	

	
	

	Entreprenørens hæveret
	

	
	

	§ 41. Entreprenøren kan - efter skriftligt påkrav til bygherren - ved væsentlig forsinkelse hæve entrepriseaftalen i det tilfælde, der er nævnt i § 24, stk. 1, nr. 2, hvis bygherren ikke udholder rimelige bestræbelser for at fremme arbejdet mest muligt.
	

	
	

	Stk. 2. Entreprenøren kan endvidere - efter skriftligt påkrav til bygherren - hæve entrepriseaftalen, hvis der fra bygherrens side foreligger væsentlig forsinkelse med hensyn til forhold af afgørende betydning for entreprenøren. Aftalen kan dog ikke hæves, hvis entreprenørens interesser er tilstrækkeligt tilgodeset gennem adgangen til at standse arbejdet eller ved stillet sikkerhed.
	

	
	

	
	

	Konkurs, betalingsstandsning, tvangsakkord m.v.
	

	
	

	§ 42. Ved en parts konkurs kan den anden part straks hæve aftalen i det omfang, konkurslovens regler ikke er til hinder herfor.
	

	
	

	Stk. 2. Hvis boet har ret til at indtræde i aftalen i medfør af konkurslovens regler, skal boet efter forespørgsel inden for en frist på 5 arbejdsdage give meddelelse om, hvorvidt det vil indtræde.
	

	
	

	Stk. 3. Reglen i stk. 1 gælder tillige ved en parts betalingsstandsning, eller hvis der åbnes forhandling om tvangsakkord, eller partens økonomiske forhold i øvrigt viser sig at være således, at parten må antages at være ude af stand til at opfylde entrepriseaftalen. Hæveretten er dog betinget af, at parten ikke har stillet - eller på den anden parts opfordring ikke straks stiller - betryggende sikkerhed for aftalens opfyldelse, jf. §§ 6 og 7.
	

	
	

	Stk. 4. Er en part et aktie- eller anpartsselskab, kan den anden part hæve entrepriseaftalen, hvis dette kræves opløst af Erhvervs- og Selskabsstyrelsen. Bestemmelsen finder ikke anvendelse, hvis parten inden 10 arbejdsdage fra fremkomsten af et påkrav fra den anden part dokumenterer, at betingelserne for selskabets opløsning ikke er til stede, eller hvis parten stiller fuldstændig sikkerhed for aftalens opfyldelse.
	

	
	

	Stk. 5. Ved ophævelse gælder reglerne i § 44.
	

	
	

	
	

	En parts død
	

	
	

	§ 43. Dør en part, og boet behandles som gældsfragåelsesbo, finder bestemmelserne i § 42, stk. 1 og 2, tilsvarende anvendelse.
	

	
	

	Stk. 2. Ved anden bobehandlingsmåde end nævnt i stk. 1 er dødsboet og arvingerne berettiget til at indtræde i entrepriseaftalen, jf. dog. stk. 3. Det samme gælder partens ægtefælle, der hensidder i uskiftet bo. Indtrædelsesretten er betinget af, at der enten er eller bliver stillet betryggende sikkerhed for aftalens opfyldelse, jf. §§ 6 og 7.
	

	
	

	Stk. 3. Ved entreprenørens død er indtrædelsesretten tillige betinget af, at der udpeges en leder af arbejdet, som bygherren ikke kan fremsætte berettigede indvendinger imod. Er arbejdet af en sådan særlig karakter, at det som følge af entreprenørens død ikke kan forventes behørigt færdiggjort, kan indtræden ikke finde sted.
	

	
	

	Stk. 4. Ved ophævelse gælder reglerne i § 44.
	

	
	

	
	

	Fælles regler om ophævelse
	

	
	

	§ 44. Ophævelse skal ske skriftligt.
	

	
	

	stk. 2. Samtidig med ophævelsen skal den part, der hæver aftalen, sørge for, at der skriftligt indkaldes til en registreringsforretning (stadeforretning), der skal afholdes hurtigst muligt. Medmindre andet aftales, afholdes registreringsforretning dog tidligst 1 arbejdsdag efter indkaldelsesskrivelsen fremkomst.
	

	
	

	Stk. 3. Ved registreringsforretningen skal der udfærdiges et dokument (registreringsprotokol), der beskriver omfang og kvalitet af det udførte arbejde. Dokumentet underskrives af parterne, medmindre registreringen foretages af en syns- og skønsmand udmeldt af Voldgiftsnævnet, jf. § 45.
	

	
	

	Stk. 4. Hvis en part efter at være indvarslet ikke er repræsenteret ved registreringsforretningen, kan denne gennemføres uden den pågældende parts medvirken. Den mødte part skal snarest muligt give den anden part skriftlig underretning om registreringens gennemførelse og om registreringsprotokollens indhold.
	

	
	

	Stk. 5. Ved ophævelse fra bygherrens side er bygherren eller den, der færdiggør arbejdet på bygherrens vegne, berettiget til at benytte entreprenørens materialer og materiel, som befinder sig på pladsen, hvis fjernelse forinden arbejdets færdiggørelse vil påføre bygherren tab. Der ydes sædvanligt vederlag for anvendelsen.
	

	
	

	Stk. 6. Ved ophævelse fra den ene parts side er den anden part ansvarlig for det lidte tab efter dansk rets almindelige regler.
	

	
	

	
	

	J. Tvister
	

	
	

	Syn og skøn
	

	
	

	§ 45. Hvis der i tilfælde af uoverensstemmelser mellem parterne eller for at sikre bevisets stilling ønskes udmeldt syn og skøn, fremsættes begæring herom til voldgiftsnævnet for bygge- og anlægsvirksomhed, København.
	 

	
	

	Stk. 2. Begæringen skal ved fremsættelsen være ledsaget af

1)  oplysning om, hvilke parter sagen vedrører, samt disse parters adresse og telefonnummer,

2)  en skriftlig fremstilling, hvori gives en kort redegørelse for sagen, og som indeholder de spørgsmål, hvorom skønsmandens erklæring ønskes (skønstemaet),

3)    de dokumenter, der er af betydning for sagen,

4) eventuel angivelse af de ønskede tekniske kvalifikationer hos skønsmanden og

5)   angivelse af, om forretningen mod betaling af et særligt gebyr ønskes fremmet som hastesag.
	

	
	

	Stk. 3. Der udmeldes i almindelighed én skønsmand. Hvis Voldgiftsnævnet finder, at der er anledning dertil, kan der udmeldes to, eller under ganske særlige omstændigheder flere skønsmænd. Der skal ved afgørelsen heraf tages hensyn til parternes ønske.
	

	
	

	Stk. 4. Nyt syn og skøn ved anden skønsmand kan kun finde sted, hvis Voldgiftsnævnet finder, at der er anledning dertil. Hvis begæring om voldgiftsbehandling af tvisten af tvisten er indgivet, jf. § 47, tager Voldgiftsretten stilling til fremsatte begæringer om supplerende syn og skøn eller nyt syn og skøn ved samme eller anden skønsmand.
	

	
	

	Stk. 5. Den eller de, der har fremsat begæring om skønsforretningen, hæfter for udgifterne herved, herunder skønsmanden honorar, der fastsættes af Voldgiftsnævnet. Hvis tvisten eller en del deraf indbringes for Voldgiftsretten, tages udgiften og dens nødvendighed i betragtning ved fastsættelsen af sagsomkostninger. Voldgiftsretten fastsætter i så fald skønsmandens honorar.
	

	
	

	Stk. 6. Når nærværende almindelige betingelser gælder i forholdet mellem bygherren og flere parter (entreprenører, leverandører), gælder bestemmelserne i stk. 1-5 også i det indbyrdes forhold mellem de pågældende parter.
	

	
	

	Stk. 7. For syn og skøn gælder de regler, som er fastsat af Voldgiftsnævnet for bygge- og anlægsvirksomhed.
	

	
	

	Sagkyndig beslutning om stillet sikkerhed m.v.
	

	
	

	§ 46. På en parts begæring kan voldgiftsnævnet udpege en sagkyndig til at træffe beslutning om udbetaling af stillet sikkerhed, jf. § 6, stk. 7, og § 7, stk. 3, og om berettigelsen af at holde betalinger tilbage eller foretage modregning i tilfælde af parternes uenighed som nævnt i § 22, stk.14.
	

	
	

	Stk. 2. Voldgiftsnævnet kan efter sagens karakter bestemme, at beslutningen skal træffes af flere sagkyndige.
	

	
	

	Stk. 3. Begæringen skal indeholde de oplysninger m.v., som fremgår af § 45, stk. 2. Kopi af begæringen fremsendes samtidig til den anden part i entrepriseaftalen.
	

	
	

	Stk. 4. Voldgiftsnævnet fastsætter en kort frist for modparten til at afgive en indlæg. Den sagkyndige kan - hvor der er særlig anledning dertil - give parterne adgang til at fremkomme med yderligere et indlæg inden udløbet af en kort frist, som den sagkyndige fastsætter. Efter udløbet af fristen træffer den sagkyndige snarest muligt og inden 15 arbejdsdage beslutning om, i hvilket omfang udbetalingskravet skønnes begrundet, og hvem der skal betale udgifterne, herunder den sagkyndiges honorar. Voldgiftsnævnet fastsætter størrelsen af honoraret.
	

	
	

	Stk. 5 Det kan i særlige tilfælde bestemmes, at udbetaling til private bygherrer og til entreprenører betinges af sikkerhedsstillelse. Den sagkyndige træffer i så fald bestemmelse om sikkerhedens art og omfang og om betingelserne for dens udbetaling eller ophør. Ved begæring om udbetaling af bygherrens sikkerhedsstillelse kan den sagkyndige i særlige tilfælde endvidere henvise  entreprenøren til at anlægge voldgiftssag efter § 47.
	

	
	

	Stk. 6. Under ganske særlige omstændigheder kan Voldgiftsnævnet forlænge fristerne i stk. 4 med indtil 10 arbejdsdage.
	

	
	

	Stk. 7. Beløb, der omfattes af beslutning om udbetaling af stillet sikkerhed, skal udbetales senest 3 arbejdsdage efter, at parterne og garanten har fået skriftlig meddelelse om beslutningen.
	

	
	

	Stk. 8. For behandling af sager om sagkyndig beslutning gælder de regler, som er fastsat af Voldgiftsnævnet for bygge- og anlægs-virksomhed.
	

	
	

	
	

	Voldgift
	

	
	

	§ 47. Tvister mellem parterne afgøres af Voldgiftsretten for bygge- og anlægsvirksomhed, København, hvis afgørelser er endelige.
	Ad. § 47, stk. 1

Tvist mellem bygherren og entreprenøren, ligesom tvist mellem entreprenøren, projekterende teknikere, underentreprenører eller leverandører imellem, berettiger ikke til nogen forsinkelse af entreprisen.

	
	

	Stk. 2. Sag for Voldgiftsretten anlægges ved indlevering af klageskrift, der stiles til Voldgiftsnævnet.
	

	
	

	
	

	Stk. 3. Klageskriftet skal indeholde:

1)  oplysning om, hvilke parter sagen vedrører, samt disse parters adresse og telefonnummer.

2)   klagerens påstand samt en kort fremstilling af de kendsgerninger, hvorpå påstanden støttes, og

3)   angivelse af de dokumenter og andre beviser, som klageren agter at påberåbe sig. Dokumenterne skal være vedlagt.
	

	
	

	Stk. 4. Voldgiftsretten består - jf. dog stk. 5 og 6 - dels af 1 medlem af Voldgiftsrettens præsidium, udpeget af præsidiets formand, dels af 2 sagkyndige, som efter sagens beskaffenhed udpeges af Voldgiftsnævnet for hvert enkelt tilfælde. Præsidiets formand kan bestemme, at en af suppleanterne i dette skal fungere som Voldgiftsrettens formand.
	

	
	

	Stk. 5. Hvis en part begærer det, suppleres retten med yderligere 2 medlemmer af præsidiet eller dets suppleanter. De dermed forbundne merudgifter fordeles i forbindelse med Voldgiftsrettens afgørelse af spørgsmålet om sagsomkostninger. Det kan da bestemmes, at de udgifter, der er en følge af rettens supplering, skal udredes af den part, der har rejst krav herom, når retten skønner, at det ikke var tilstrækkeligt begrundet af fremsætte kravet.
	

	
	

	Stk. 6. Er parterne enige derom, kan Voldgiftsretten bestå alene af 1 medlem.
	

	
	

	Stk. 7. For Voldgiftsrettens behandling af sagerne gælder de regler, som er fastsat af Voldgiftsnævnet for bygge- og anlægsvirksomhed. I øvrigt gælder lov om voldgift.
	

	
	

	Stk. 8. Når nærværende almindelige betingelser gælder i forholdet mellem bygherren og flere parter (entreprenører, leverandører), gælder bestemmelserne i stk. 1-7 også i det indbyrdes forhold mellem de pågældende parter.
	


2  PRIS OG TID
2.1
Entreprisetilbud skal afgives som fast pris.

2.2
Entreprisearbejdet skal udføres til fast pris, henholdsvis til regulerbar pris - i henhold 

til Byggestyrelsens (Erhvervs- og Boligstyrelsen) cirkulære af 10. oktober 1991 som 

ændret ved cir. nr. 9784 af 28/11/2003 om pris og tid på bygge- og anlægsarbejder.

2.3
Forbehold, der kan have indflydelse på en fast pris, anerkendes ikke.

2.4
Den faste pris er gældende for den del af entreprisearbejdet, der udføres inden 12 

måneder fra licitationsdagen.

2.5
For den del af entreprisearbejdet, der udføres efter 12 måneder fra licitationsdagen, 

prisreguleres den faste pris til regulerbar pris.

2.6
Prisregulering sker i henhold til beregningsmetode i Byggestyrelsens cirkulære af 10. 

oktober 1991, bilag 1, som ændret ved cir. nr. 9784 af 28/11/2003, anvisning om 

indeksregulering af entreprisesummer vedrørende byggearbejder.


Grundlaget for prisreguleringen er reguleringsindeks ialt for boligbyggeri.

2.7
Den til enhver tid værende pris- og avancelovgivning går forud for prisreguleringen.

2.8
For entreprisearbejder, der er forsinkede af entreprenøren, prisreguleres kun 


til det tidspunkt, som entreprisearbejdet rettidigt skulle være udført til.

2.9
Entreprisen skal udføres til fast tid i henhold til udbudsmaterialets tidsplan. 


Forbehold om forlængelse af tidsfrister anerkendes ikke.

2.10
Ovenanførte pris og tid skal omfatte samtlige de ydelser, der er beskrevet i nærvæ-


rende udbudsmateriale.

2.11
Ved tilbudsafgivelsen indhentes der enhedspriser på ydelser, hvis omfang og nødven-


dighed først kan bestemmes under arbejdets udførelse.


De i tilbudslisten anførte enhedspriser er faste i samme tidsrum som den accepterede 

totalentreprisesum og reguleres på samme måde og efter samme tidsrum til reguler-

bare enhedspriser.

2.12
Ændringer i merværdiafgiften omfattes ikke af kravet om fast pris.

2.13
Aftales der ændringer under arbejdets udførelse, som medfører ændret ydelse, sker en 

tilsvarende regulering af pris og tid.


Aftale om regulering af pris sker i henhold til hovedafsnit 1, § 14, stk. 2.


Aftale om regulering af tid skal optages i første byggemødereferat efter aftalens 

indgåelse.

2.14
Ud over den faste pris ydes der entreprenøren godtgørelse for ekstraordinære pris-


stigninger på materialer og brændstof efter retningslinierne i Byggestyrelsens 


cirkulære af 10. oktober 1991 som ændret ved cir. nr. 9784 af 28/11/2003 om pris og 

tid på bygge- og anlægsarbejder, § 9.

2.15
Den faste pris reguleres i tilfælde af statslige indgreb, som gennemføres efter tilbudets

 
afgivelse, og som medfører ikke uvæsentlige mer- eller mindreudgifter ved arbejdets 

udførelse, og som ikke er dækket af anden regulering.


Erhvervs- og Boligstyrelsens meddelelser om, i hvilke tilfælde regulering sker, lægges 

til grund for reguleringer.

2.16
Bestemmelserne i pkt. 2.15 omfatter ikke udgiftsændringer, der skyldes ændrede valu-


takurser eller lovmæssige løsninger af arbejdsmarkedets overenskomstforhold.

2.17
Byggearbejdet skal videreføres i vinterperioden i henhold til Byggestyrelsens 


bekendtgørelse af 5. september 1995 som ændret ved bek. nr. 1122 af 13/12/1996 om 

bygge- og anlægsarbejder i vinterperioden.

2.18
Udgifter i forbindelse med gennemførelse af de overenskomstmæssige vinterforan-


staltninger, bortset fra snerydning, samt vintervejrligsforanstaltninger beskrevet i 

hovedafsnit 4, skal være indeholdt i tilbudet.

2.19
Udgifter til supplerende vejrligsforanstaltninger betales særskilt af bygherren. Aftale 

om sådanne foranstaltninger sker i henhold til AB 92, § 14, stk. 2.

3  SIKKERHEDS- OG SUNDHEDSFORANSTALTNINGER:

3.1
Bygherrens pligter til koordinering og planlægning i henhold til Arbejdsmiljøloven er 

overdraget entreprenøren.

3.2
Sikkerhedsmøder afholdes i henhold til Arbejdsmiljølovens bestemmelser.

3.3
Afgrænsning og koordinering af arbejdsmiljøforanstaltninger i fællesområder 


foretages af byggeledelsen i henhold til Arbejdsmiljølovens bestemmelser.

3.4
Alle udgifter til opfyldelse af Arbejdsmiljøloven samt påbud, der måtte blive givet af 

Arbejdstilsynet, skal være indeholdt i tilbudet.

3.5
Ved anvendelse af underentreprenører på byggepladsen har entreprenøren pligt til 
at 
meddele dette til byggeledelsen.

3.6
“Varmt arbejde” skal udføres i henhold til Brandteknisk vejledning nr. 10 A, 


udarbejdet af Dansk Brandteknisk Institut.

3.7
Bygherrens pligter i forbindelse med “varmt arbejde” er overdraget


entreprenøren.

4  KVALITETSSIKRING

4.1.
Entreprenøren skal opfylde kravene i Erhvervs- og Boligstyrelsens bekendtgørelse 

 
nr. 169 af 15. marts 2004 om kvalitetssikring af byggearbejder.

5  BYGGEPLADSFORHOLD
Udfyldes af bygherrerådgiveren eller totalrådgiveren.
